ΓΡΑΠΤΗ ΕΡΩΤΗΣΗ E-4152/00

υποβολή: Elspeth Attwooll (ELDR) προς την Επιτροπή

(16 Ιανουαρίου 2001)

Θέμα: Η προστασία των ανθρωποειδών πιθήκων

Μπορεί η Επιτροπή να επιβεβαιώσει ότι γνωρίζει την αρνητική επίδραση που έχει μέρος της Ευρωπαϊκής αναπτυξιακής βοήθειας προς τιςπερπόντιες χώρες στην προστασία των ανθρωποειδών πιθήκων; Σχεδιάζει να αναλάβει περαιτέρω δράση ώστε να διασφαλίσει, στο μέτρο του δυνατού, ότι η ευρωπαϊκή βοήθεια δε θα προσφέρεται εφόσον πρόκειται να συνεισφέρει στην ανάπτυξη της παράνομης βιομηχανίας θηραμάτων;

Έχει εξετάσει η Επιτροπή επιπλέον εάν θα μπορούσε να απαγορευτεί σταδιακά η εισαγωγή στην Ευρωπαϊκή Ένωση προϊόντων ξυλείας και δασοκομίας, τα οποία δεν έχουν συλλεγεί με περιβαλλοντικάπεύθυνο τρόπο, συμπεριλαμβανομένου και του απεριόριστου κυνηγιού στις περιοχές όπου έχει χορηγηθεί μεταλλευτικό δικαίωμα ή τουλάχιστον εάν στα προϊόντα ξυλείας θα μπορούσαν να τοποθετούνται ετικέτες ώστε να παρέχεται αυξημένη πληροφόρηση στον καταναλωτή αναφορικά με την προέλευση των προϊόντων;

Απάντηση του κ. Nielson εξ ονόματος της Επιτροπής

(15 Μαρτίου 2001)

Η Κοινότητα γνωρίζει την πιθανή αρνητική επίδραση που ενέχουν για το περιβάλλον τα έργα συνεργασίας για την ανάπτυξη. Για να αποφευχθεί η κατάσταση αυτή, όλα τα έργα εξετάζονται διεξοδικά για να διαπιστωθεί κατά πόσον είναι αναγκαίο να γίνει λεπτομερής εκτίμηση των περιβαλλοντικών επιπτώσεων (ΕΠΕ). Όταν θεωρηθεί απαραίτητο, διεξάγεται εκτεταμένη ΕΠΕ. Η εν λόγω ΕΠΕ καθορίζει κατά πόσον είναι αναγκαίο να ληφθούν μέτρα για να περιοριστεί κάθε πιθανή αρνητική επίπτωση και να εξεταστεί η σκοπιμότητα χρηματοδότησης του έργου. Απ'ό,τι γνωρίζει η Επιτροπή, κανένα από τα έργα της δεν έχει αρνητικές επιπτώσεις στην προστασία των ανθρωποειδών πιθήκων.

Επιπλέον, η Κοινότηταποστηρίζει πολυάριθμα έργα και προγράμματα στην Κεντρική Αφρική που συμβάλλουν ειδικά στη διαφύλαξη και στην ορθολογική χρησιμοποίηση των τροπικών δασών. Από το 1992, ένα σημαντικό κοινοτικό περιφερειακό πρόγραμμα στην Κεντρική Αφρική (Ecofac) αποβλέπει στη διαφύλαξη της βιοποικιλομορφίας, με τη διαχείριση και την προστασία διαφόρων εθνικών πάρκων που φιλοξενούν το μεγαλύτερο αριθμό ανθρωποειδών πιθήκων της ηπείρου. Με τη χρηματοδότηση και τη στήριξη του προγράμματος αυτού, όπως και άλλων συναφών πρωτοβουλιών στην περιοχή, η Επιτροπή αποτελεί σήμερα το σημαντικότερο χρηματοδότη για την προστασία των ανθρωποειδών πιθήκων στην Κεντρική Αφρική (η συνολική χρηματοδότηση των πρωτοβουλιών αυτών ανέρχεται επί του παρόντος σε περίπου 70 εκατ. ευρώ). Η Κοινότηταποστηρίζει επίσης την ανάπτυξη κριτηρίων και δεικτών για την ορθολογική διαχείριση των δασών, συμπεριλαμβανομένων των θεμάτων κυνηγιού και κυνηγετικών θηραμάτων. Τα εν λόγω κριτήρια και δείκτες αποτελούν βάση για την πιστοποίηση και τη σήμανση των δασοκομικών προϊόντων πιστοποιημένης προέλευσης.

Η Επιτροπή δεν μπορεί να απαγορεύσει σταδιακά την εισαγωγή μη πιστοποιημένης ξυλείας και το ίδιο ισχύει για όλες τις αποφάσεις πρακτικού σκοπού που λαμβάνουν οι διάφορες εταιρείες εισαγωγών. Εναπόκειται κυρίως στους καταναλωτές να εκφράσουν τις προτιμήσεις τους στην αγορά. Η πιστοποίηση και η σήμανση των δασοκομικών προϊόντων είναι χρήσιμες στο πλαίσιο αυτό.

Η πιστοποίηση των δασοκομικών προϊόντων είναι προαιρετική διαδικασία με προσανατολισμό την αγορά που αποβλέπει στην προώθηση της ορθολογικής δασικής διαχείρισης, διαδικασία που επαληθεύεται από ένα τρίτο ανεξάρτητο μέρος σύμφωνα με διεθνώς αναγνωρισμένα κριτήρια. Η Επιτροπήποστηρίζει την ανάπτυξη παρόμοιων συστημάτων πιστοποίησης και της αμοιβαίας αναγνώρισής τους.

Η Κοινότητα προωθεί ήδη με το οικολογικό σήμα της τη χρησιμοποίηση ορισμένων προϊόντων ξυλείας που προέρχονται από την ορθολογική διαχείριση των δασών, για παράδειγμα για την αναπαραγωγή χαρτιού, και με τη χορήγηση δασμολογικών προτιμήσεων για άλλα προϊόντα ξυλείας των αναπτυσσομένων χωρών που παράγονται με ορθολογικό τρόπο. Εξάλλου, η Επιτροπή εξετάζει ένα πιθανό σήμα επικύρωσης για διάφορα νέα ή ήδηπάρχοντα συστήματα δασικής πιστοποίησης, το οποίο θα μπορούσε τελικά να συμπεριλάβει κοινοτικό σήμα.